**NÓRÁP KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**1/2019. (I.21.) önkormányzati rendelete**

**a téli rezsicsökkentésről**

Nóráp Község Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, meghatározott eredeti jogalkotói hatáskörében, valamint a téli rezsicsökkentésben korábban nem részesült vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI. 27.) Korm. határozat (továbbiakban Korm. határozat) 4. pontjában biztosított felhatalmazás alapján a téli rezsicsökkentésben korábban nem részesült vezetékes gáz- vagy távfűtéstől eltérő fűtőanyagot felhasználó háztartások támogatása céljából a következőket rendeli el.

**Általános rendelkezések**

**1. A rendelet célja**

**1. §**

E rendelet célja, hogy meghatározzaa téli rezsicsökkentésben korábban nem részesült vezetékes gáz- vagy távfűtéstől eltérő fűtőanyagot felhasználó háztartások részére a támogatás igénybevételének feltételeit.

**2. A rendelet hatálya**

**2. §**

(1) A rendelet hatálya kiterjed Nóráp község közigazgatási területén lévő, a téli rezsicsökkentésben korábban nem részesült vezetékes gáz- vagy távfűtéstől eltérő fűtőanyagot felhasználó háztartásokra, amelyek 2018. október 15. napjáig igénybejelentő nyilatkozatukat benyújtották a Pápakovácsi Közös Önkormányzati Hivatalhoz és az Országos Katasztrófavédelmi Főigazgatóság által végzett ellenőrzést követően jogosultak a támogatásra.

(2) Az igénybejelentés feltétele annak tudomásulvétele a bejelentő részéről, hogy az Országos Katasztrófavédelmi Főigazgatóság ellenőrzi, hogy a bejelentő háztartása korábban téli rezsicsökkentésben nem részesült.

**3. A támogatás formája és biztosításának módja**

**3. §**

(1) A támogatás az igénybejelentő nyilatkozaton megjelölt juttatási formában kerül biztosításra, egyszeri 12.000.-Ft összegnek megfelelően 2019. december 15. napjáig.

(2)A juttatás az Önkormányzat által kiválasztott vállalkozásoknál vehető igénybe.

(3)A 12.000.-Ft-os támogatás nem tartalmazza a szállítás és darabolás költségeit.

**Záró rendelkezések**

**4. §**

(1)E rendelet kihirdetést követő napon lép hatályba.

(2)E rendelet az Európai Unió joganyagával ellentétes szabályozást nem tartalmaz.

**Nóráp 2019. január 14.**

**Antalné Ihász Mária Kissné Szántó Mária**

**polgármester jegyző**

A rendelet kihirdetve:

2019. január 20.

Kissné Szántó Mária

jegyző